stanford-oval/wikipedia huggingface dataset:
חיל הים הסורי

| --- | --- |

 פרטים
 מדינה:  סוריה סוריה
 שיוך:   הכוחות המזוינים של סוריה
 אירועים ותאריכים
 תקופת הפעילות:  1948 – 8 בדצמבר 2024 (כ־76 שנים)
 מלחמות:  מלחמת יום הכיפורים מלחמת לבנון הראשונה מלחמת לבנון השנייה
חיל הים הסורי (בערבית: البحرية السورية) היה הזרוע הימית של צבא סוריה ועד לפרוץ מלחמת האזרחים בסוריה שירתו בו כ-4,000 חיילים בשרות סדיר וקבע וכן כ-2,500 אנשי כוחות מילואים.
חיל הים הסורי היה תחת פיקוד אזור לטקיה של צבא סוריה ולו בסיסים בנמלי לטקיה, בניאס (כ-55 ק"מ מדרום ללטקיה), מינאת אל ביידה וטרטוס.
חיל הים הסורי נוסד בשנת 1948 וכלי השיט הראשונים שלו היו מספר סירות שהושארו על ידי כוחות צרפת שעזבו את המדינה. אנשי חיל הים הסורי הראשונים היו חיילים בצבא היבשה אשר נשלחו לאקדמיות ימיות בצרפת לשם הכשרתם. החל בשנות ה-50 של המאה ה-20 החל חיל הים הסורי להצטייד בכלי שיט מתוצרת סובייטית. בין השאר נמסרו לסוריה ספינות טורפדו, מקשות, שולות מוקשים וספינות טילים.
חיל הים הסורי לא השתתף במלחמת ששת הימים. בתחילת מלחמת יום הכיפורים ניסה חיל הים הסורי לעצור כוח של חיל הים הישראלי שהתקרב לנמל לטקיה. בקרב שהתפתח הוטבעו ספינת טורפדו, מקשת ושלוש ספינות טילים. בהמשך המלחמה אירעו עוד שני קרבות בין ספינות טילים של חיל הים הישראלי וספינות של חיל הים הסורי ובהם נפגעו עוד ארבע ספינות טילים סוריות.
בשנות ה-70 של המאה ה-20 המשיך חיל הים הסורי להצטייד בכלי שיט מתוצרת ברית המועצות, כולל ספינות נגד צוללות וספינות טילים מתקדמות.
על פי פרסומים בעיתונות בשנים 2007–2008 קיימו סוריה ורוסיה שיחות במטרה לאפשר לרוסיה לפתח ולהרחיב את בסיס חיל הים בטרטוס על מנת שיהווה אף בסיס לחיל הים הרוסי באגן המזרחי של הים התיכון. במסגרת מגמה זו ביקרה בנמל טרטוס, בחודש אוגוסט 2008 שייטת רוסית, אשר כללה את נושאת המטוסים "אדמירל קוזנצוב", ספינת טילים וארבע צוללות גרעיניות.
במהלך מלחמת האזרחים נפגע מצבו של החיל ונראה שפעולתו כמעט נפסקה.
ב-10 בדצמבר 2024 השמיד חיל הים הישראלי את חיל הים הסורי.
סדר כוחות (עד דצמבר 2024)

עד דצמבר 2024 עמד לרשות הצבא הסורי סד"כ ימי משמעותי. במסגרת מבצע חץ הבשן חיל הים הישראלי השמיד את מרבית הסד"כ לרבות כלים, נמלים, מחסנים ואמצעי לחימה.
ציודו של חיל הים הסורי היה מתוצרת סובייטית/רוסית ואיראנית:
שתי ספינות לוחמה בצוללות מדגם פטיה II‏ (Petya II). אוניות אלה יוצרו בשנות ה-60 של המאה ה-20 ויצאו משימוש בחיל הים הרוסי בתחילת שנות ה-90.
שתי ספינות טילים מדגם אוסה I‏ (Osa I) ושתי ספינות טילים מדגם אוסה II‏ (Osa II). ספינות אלה תוכננו ויוצרו בשנות ה-60. 6 ספינות טילים מדגם אוסה II הושמדו בתקיפה ישראלית ב-9.12.2024
עשר ספינות טילים מדגם (Tir II (IPS 18 מתוצרת איראן, המבוססות על דגם של ספינת טילים צפון קוריאנית.
שלוש נחתות מדגם פולנוצ'ני B‏ (Polnocny B). נחתות אלה יוצרו בפולין החל משנת 1967.
שולת מוקשים מדגם סוניה (Sonya). ספינות מדגם זה היו בשימוש חיל הים הסובייטי עד לתחילת שנות ה-90.
שלוש שולות מוקשים מדגם יבגניה (Yevgenya). ספינות מדגם זה נבנו עבור חיל הים הסובייטי וצבאות זרים, בין השנים 1967–1980.
11 מסוקים ימיים מדגם Mil Mi-14PL Haze-A.
שני מסוקים ימיים מדגם Kamov Ka-28PL Helix-A.
ספינת טילים מתוצרת ברית המועצות, מדגם אוסה I. לחיל הים הסורי היה ספינות מדגם זה.
ספינת לחימה בצוללות סובייטית מדגם פטיה, בצילום משנת 1985. ספינות מדגם זה נמצאות בשימוש חיל הים הסורי.
מסוק ימי מדגם Mil Mi-14PL בשירות חיל הים הפולני. בחיל הים הסורי, 11 מסוקים דומים.
מקורות וקריאה נוספת

פסח מלובני, מצפון תפתח הרעה, המכון לחקר מלחמות ישראל, 2014, עמ' 465.
פסח מלובני, דגל אדום מעל המזרח התיכון, אפי מלצר בע"מ, 2017, עמ' 343.
הערות שוליים

↑  "תלם בים - סיפורו של אלוף (מיל) ביני תלם", אחווה הוצאה לאור, 2009, עמ' 226
↑  הרצוג, "מלחמת יום-הדין", הוצאת עידנים, 1975, עמ' 236
↑  David R. Sands, "Russia Expanding Navy into Mediterranean Sea", The Washington Times, August 7, 2007.
↑  Big Russian flotilla led by Admiral Kuznetsov carrier heads for Syrian port, באתר תיק דבקה.
↑  Israeli Navy destroys Syrian Fleet in Latakia
קליארי (כדורגל)

קליארי קאלצ'ו (באיטלקית: ‏Cagliari Calcioקובץ:It-Cagliari.ogg‏Ⓘ‏), נקרא גם קליארי, הוא מועדון כדורגל איטלקי, מהעיר קליארי שבסרדיניה. המועדון משחק כיום בסרייה א'.
המועדון מחזיק ב"סקודטו" (אליפות איטליה) אחד מעונת 1969/1970, אז שיחק במועדון "ג'יג'י" (לואיג'י) ריבה שהפך לשחקן הבולט בהיסטוריית המועדון, כאשר הוא גם מלך שערי נבחרת איטליה בכל הזמנים. צבעי המועדון הם כחול ואדום, ואצטדיונה הביתי הזמני הוא אצטדיון סרדיניה ארנה המכיל 16,233 מקומות, סמוך לאתר בו מוקם האצטדיון החדש של הקבוצה אליו תעבור בעתיד, שנבנה על חורבות האצטדיון הישן והמיתולוגי, אצטדיון סנט'אליה, שם שיחקה הקבוצה במשך 4 עשורים.
היסטוריה > תחילת הדרך

מועדון קליארי הנחשב למועדון הסרדינרי הגדול נוסד ב-20 באוגוסט 1920 ומיד הצטרף למשחקי הליגה בסרייה סי (סרייה ג'). קליארי היה המועדון הסרדינרי הראשון שעלה לסרייה ב' בעונת 1951/1952. המועדון התנדנד בין הסרייה בי לסרייה סי במשך מספר עונות בשנות ה-60, עד שבעונת 1964/1963 העפיל המועדון לסרייה א' לראשונה. הסגל לעונה הראשונה בליגה הבכירה כלל את שחקן ההגנה מריו מרטירדונה, הקשרים פיירולואיג'י סרה, ננה (קלאודיו אולינטו דה קראבליו) וריצ'יוטי גראטי, והחלוץ - שלימים הפך לכוכב נבחרת איטליה - "ג'יג'י" (לואיג'י) ריבה. הקבוצה התחילה את העונה רע מאוד, ובאמצע עונה זו הייתה הקבוצה במקום האחרון עם 9 נקודות בלבד, אך בחצי העונה השני שהיה מוצלח ביותר, הצליחה הקבוצה להתאושש שהביסה בדרך יריבות ענק כמו יובנטוס ומילאן וסיימה במקום השביעי בליגה. שתי עונות לאחר מכן סיים ריבה כמלך השערים בסרייה א' (לראשונה בהיסטוריה של קליארי ששחקן שלה זוכה בתואר זה)..
בשנת 1967, שיחקה קליארי עונה אחת בצפון אמריקה עם קבוצות אירופאיות בליגה ששוחקה במספר ערים בארצות הברית וקנדה, כאשר לכל קבוצה ניתן שם "מקומי" לאזור ששיחקה בו, קליארי שיחקה בשם "שיקגו מוסטנגס" וסיימה במקום השני, 2 נקודות מאחורי מי שהייתה לבסוף אלופת הליגה "לוס אנג'לס וולבס". מלך השערים של הליגה היה רוברטו בונינסניה שהבקיע 10 שערים ב-9 משחקים ששיחק מתוך ה-12 של הקבוצה.
עונת 1968/1969, הייתה העונה הראשונה בה המועדון היווה יריב על תואר האליפות, כאשר התחרתה במירוץ משלוש מול מילאן ופיורנטינה שזכתה לבסוף בתואר האליפות הראשון בהיסטוריה שלה. כמו כן באותה העונה המועדון הגיע בפעם היחידה לבית הגמר בגביע האיטלקי וסיימה במקום השני אחרי רומא.
היסטוריה > תקופת הזהב הקצרה והסקודטו הראשון

לקראת העונה הבאה הצטרפו למועדון שחקני ההתקפה של אינטר מילאנו אנגלו דומנגיני וסרגיו "בובו" גורי. בעונת 1969/1970 זכה המועדון לראשונה בתואר ה"סקודטו" - אליפות איטליה, ונהפך למועדון הסרדינירי הראשון שזוכה בתואר זה. בעונה זו בלטה הגנת הברזל של קליארי שספגה 11 שערים והפסידה פעמיים בלבד בכל העונה (שיא אירופי לאותה התקופה) והתקפת המחץ של השלישייה ההתקפית: דומינגיני, "בובו" גורי, וג'יג'י ריבה, כאשר האחרון סיים כמלך השערים של הסרייה א' בפעם השנייה. שחקני קליארי של עונת האליפות: אלברטוסי, ניקולאי, בונינסנייה, גורי, סרה, דומנגיני וריבה, הרכיבו את סגל נבחרת איטליה במונדיאל 1970, בה הגיעה הנבחרת עד לגמר והפסידה לברזיל. בגביע אירופה לאלופות עונה לאחר מכן, הודח כבר בסיבוב השני. שתי עונות לאחר מכן הקבוצה התחרתה על התואר וסיימה בצמרת הטבלה, אולם בהמשך שנות ה-70 חלה דעיכה דרסטית של המועדון, שאף ירד לסרייה ב' בסיום עונת 1975/1976, מהמקום האחרון בליגה, כאשר בסמוך לכך מסיים הכוכב ריבה את הקריה ותולה את הנעליים בסיום עונה זו.
היסטוריה > חוסר יציבות: עליות וירידות

לאחר ירידת הליגה, הפסידה קליארי בפלייאוף העלייה חזרה לסרייה א', והצליחה לשוב לליגה הבכירה רק ב-1979. שחקנים בתקופה זו כמו פרנקו סלבאג'י, מריו ברוגנרה, ואלברטו מרקטי, הצליחו להשאיר את הקבוצה בליגה העליונה במשך מספר עונות, עד הירידה הנוספת בסיום עונת 1982/1983, כשנקודה אחת מפרידה בינה לבין השארות בליגה. בהמשך שנות ה-80 החמיר מצבו של המועדון שהדרדר עד לליגה השלישית הסרייה סי ב-1987, שם בליתה קליארי 2 עונות, לפני שקלאודיו ראניירי מונה למאמן הקבוצה והוביל אותה לעלייה של 2 ליגות ב2 עונות בחזרה לסרייה א' ב-1990.
ב-2 העונות הראשונות לאחר ששבה לליגה הבכירה נאבקה הקבוצה נגד הירידה בחזרה לליגת המשנה, ובעונת 1992/1993 תחת הדרכתו של המאמן קרלו מנצונה הצליחה הקבוצה לסיים במקום השישי בליגה ולהבטיח את מקומה בגביע אופ"א לעונה הבאה. בעונת 1993/1994 המועדון הפתיע והגיע עד לחצי גמר גביע אופ"א. בשנים הבאות נאבקה קליארי נגד הירידה, עד שבעונת 1996/1997 הפסידה בפלייאוף הירידה לפיאצ'נצה וירדה פעם נוספת לליגת המשנה. הקבוצה עלתה מיד בתום העונה לאחר מכן בחזרה לליגה הבכירה, אך לא החזיקה ונשרה פעם נוספת לליגת המשנה 2 עונות לאחר מכן.
היסטוריה > שנות ה-2000 ואילך

את 4 העונות הראשונות של המילניום החדש בילתה קליארי בליגת המשנה, כשהיא מסיימת באמצע הטבלה ולא מצליחה להתקרב לצמרת, אך בסיום עונת 2003/2004 בהנהגת החלוץ-קשר הסדרינרי מלידה ג'אנפרנקו זולה, הצליחה הקבוצה להעפיל בחזרה לסרייה א'. ב2 העונות לאחר מכן הצליחה הקבוצה להבטיח את מקומה בליגה וסיימה במרכז הטבלה.
בעונת 2005/2006 נאבקה הקבוצה על חייה בליגה, לאחר פרישתו של זולה, כאשר היא מחליפה שלושה מאמנים במהלך העונה. בעונת 2006/2007 נקלעה הקבוצה גם לקשיים במסגרת הליגה והחליפה מאמנים מספר פעמים, והצליחה לשרוד בקושי ברגע האחרון של העונה, בהפרש נקודה בלבד מהמקום המוביל לירידה. את עונת 2007/2008 התחילה הקבוצה רע מאוד והייתה מועמדת בטוחה לירידה, ולאחר מספר שינויים בחלון העברות של ינואר הצליחה להתאושש ולסיים במקום ה-14 במרכז הטבלה. בעונה לאחר מכן סיימה הקבוצה במקום התשיעי. בעונות לאחר מכן מסיימת הקבוצה בחלק התחתון של הטבלה אך מצליחה לשרוד בליגה. בסיום עונת 2011/2012 עזבה הקבוצה את האצטדיון ההיסטורי שלה, ה"סטאדיו סנט אליה" שנסגר ועברה זמנית ל"סטאדיו ניראו רוקו" בטריאסטה. עונה לאחר מכן חזרה לאצטדיון הישן שהיה תחת שיפוצים. בסיום עונת 2014/2015 ירדה קליארי לליגת המשנה פעם נוספת, ועלתה חזרה לסרייה א' בסיום עונת 2015/2016. בתום עונת 2017/2018 נסגר ה"סטאדיו סנט אליה" ההיסטורי לצמיתות לצורך הריסתו ובניית אצטדיון חדש לקבוצה באותו המקום, וכיום מארחת הקבוצה את משחקיה זמנית ב"סרדיניה ארנה" שנבנה אף הוא באופן זמני ב-2017, וישמש כזה עד שאצטדיונה החדש של קליארי יהיה מוכן (על פי הערכות ב-2021).
בסיום עונת 2021/2022 הקבוצה ירדה לליגת המשנה לאחר שסיימה במקום ה-18. עונה לאחר מכן שבה לסרייה א'.
מדים, סמל וכינויים

מראשית המועדון, השתמשה הקבוצה בצבעים כחול ואדום. הצבע האדום מסמל את הצבע שהיה שלט אצולה של בית סבויה, משפחת אצולה ששלטה באזורים באיטליה ויותר מכל בממלכת סרדיניה, והצבע הכחול מסמל את הים והשמיים המאפיינים את האי סרדיניה. מפאת שימוש בצבעים אלו באופן מסורתי - מדיה של קליארי הם מדי חצי-חצי של אדום-כחול ועל כן מכונה הקבוצה "rossoblu" (האדומים-כחולים). לקליארי היו מספר סמלים לאורך ההיסטוריה, אצל כולם יש את דגל סרדיניה (המורכב מצלב אדום ו4 ראשי מורים (Moors) מכוסי עיניים) ואת צבעי המועדון, ומה שהשתנה זה הצורה של הסמל (עגול או אליפסה) והעיצוב של קצוות הסמל.
כיום סמל המועדון הוא בצורת מגן "צרפתי עתיק" חציו אדום וחציו כחול, עם שם המועדון מופיע מעל לדגל סרדיניה. ראשי המורים פונה לצד ימין דווקא, אף על פי שבכל הסמלים הקודמים של המועדון ראשי המורים פנו לצד שמאל, מפאת עדכן לדגל סרדיניה העדכני בו ראשי המורים פונים ימינה.
בגלל העובדה שקליארי הוא המועדון הגדול היחיד מהאי סרדיניה שבאיטליה, המועדון גם מכונה "Isolani" (יושבי האי).
סמל המועדון עד לשנת 1970
סמל המועדון בשנות ה-70 וה-80
סמל המועדון בין השנים 1993–1996
סמל המועדון בשנים 2009–2010
סמל המועדון בין השנים 2010–2015
סמל המועדון החל מעונת 2015/2016
סגל נוכחי

נכון ל-1 בספטמבר 2024
תארים

אליפות איטליה (1):
1969/1970
גביע אירופה לאלופות :
סיבוב שני (1) : 1970/1971
גביע אופ"א :
חצי גמר (1): 1993/1994
סיבוב ראשון (1): 1972/1973
הערות שוליים

↑  CagliariCalcio.com | Il sito ufficiale del Cagliari Calcio - The official website of Cagliari Calcio - Cagliari Calcio, www.cagliaricalcio.com, ‏2023-12-30 (באיטלקית)
| --- | --- |
בקרת זהויות :  GND: 7736941-5  LCCN: no2011012097  VIAF: 317284878   WorldCat (עם VIAF): 317284878
נובואוקראינקה

נובואוקראינקה (באוקראינית: Новоукраїнка; ביידיש: נאָוויקרײַנקע) היא עיר במחוז קירובוגרד אוקראינה.
היסטוריה

העיר הוקמה ב-1769 בשם פבלובו, ב-1813 שמה שונה לפבלובסק וב-1902 היא קיבלה את שמה הנוכחי. נובואוקראינקה קיבלה מעמד של עיר ב-1938.
ב-1857 ביישוב התגוררו 6,346 תושבים. ב-1869 דרך העיר עברה מסילת רכבת שחיברה את אודסה עם קרמנצ'וג ובנובואוקראינקה בנו תחנת רכבת וזה תרם להתפתחותה.
בזמן מלחמת רוסיה-טורקיה של 1877–1878 בעיר פעל בית חולים צבאי.
ב-5 באוגוסט 1941 העיר נכבשה על ידי הגרמנים ושוחררה על ידי הצבא האדום ב-17 במרץ 1944.
קהילה יהודית

פרק זה לוקה בחסר. אנא תרמו לוויקיפדיה ו.
הערות שוליים

↑  http://www.ukrstat.gov.ua/
| --- | --- |
בקרת זהויות :  NLI: 987007538000205171  GND: 4664260-2  LCCN: nr90025979  MusicBrainz: eb3eb520-ff22-45df-9cdc-b71fe335332b  VIAF: 150532745   WorldCat (עם VIAF): 150532745
תא ההדחות: טורונטו

| תא ההדחות: טורונטו> מידע |
| --- | --- | --- |
ארגון: WWE
מותג(ים): Raw סמאקדאון
תאריך: 1 במרץ 2025
עיר: טורונטו, אונטריו, קנדה
אולם: רוג'רס סנטר
סדרת אירועי שלם וצפה של ה-WWE
| NXT Vengeance Day | תא ההדחות: טורונטו | Stand & Deliver |
סדרת אירועי תא ההדחות
| פרת' | תא ההדחות: טורונטו | — |
תא ההדחות: טורונטו (המכונה No Escape: Toronto בגרמניה) הוא אחד מאירועי השלם וצפה של ארגון ההיאבקות האמריקאי, ה-WWE, שישודר בנטפליקס באופן בינלאומי ובשירות הזרמת המדיה Peacock ברחבי ארצות הברית. האירוע יכלול את שני המותגים (Raw וסמאקדאון) וייערך ב-1 במרץ 2025, ברוג'רס סנטר שבטורונטו, אונטריו, קנדה. האירוע יהיה האירוע ה-15 בסדרת אירועי תא ההדחות והוא יהיה האירוע הראשון שיתקיים בטורונטו, בנוסף לקיומו ברוג'רס סנטר לראשונה מאז רסלמניה 18 בשנת 2002 (שנודע אז בשם "סקיי דום"). אירוע זה יהיה אירוע תא ההדחות השני שיתקיים בקנדה לאחר האירוע של שנת 2023, בנוסף להיותו אירוע תא ההדחות הרביעי ברציפות שמתקיים מחוץ לארצות הברית.
הפקה > רקע

תא ההדחות הוא אירוע שלם וצפה שנערך לראשונה בשנת 2010. האירוע התקיים בכל שנה חוץ משנת 2016, כאירוע של חודש פברואר. הרעיון שעומד מאחורי האירוע הוא שיהיו לו שני קרבות מרכזיים שיתקיימו בתוך מבנה "תא ההדחות" כאשר חגורת האליפות תהיה מוגנת במסגרת קרב זה או שקרב זה יקבע את הטוען לכתר במועד עתידי. האירוע היה האירוע העשירי בסדרת אירועי תא ההדחות והוא כלל מתאבקים משני המותגים: Raw וסמאקדאון.
מאז שנת 2011, האירוע משווק בגרמניה בשם "אין יציאה" (בגרמנית: Kein Entkommen), כדי למנוע כל דמיון ואזכור של תאי הגזים ששומשו במהלך השואה במסגרת מלחמת העולם השנייה.
הפקה > עלילות

האירוע יכלול קרבות שנבעו מעלילות מתוסרטות גם מ-Raw וגם מסמאקדאון.
רשימת קרבות

| מס' | קרבות* | התניות |  |
| --- | --- | --- | --- |
| 1 | ג'ון סינה נגד CM פאנק נגד דרו מקינטייר נגד לוגאן פול נגד דמיאן פריסט נגד סת' "פריקין" רולינס | קרב תא ההדחות אשר יקבע את הטוען לכתר לאליפות ה-WWE הבלתי מעורערת ברסלמניה 41 |  |
| 2 | ליב מורגן נגד ביאנקה בלאייר נגד אלכסה בליס נגד ביילי נגד נעמי נגד רוקסן פרז | קרב תא ההדחות אשר יקבע את הטוען לכתר לאליפות הנשים העולמיתברסלמניה 41 |  |
| 3 | טיפאני סטרטון וטריש סטרטוס נגד ניה ג'קס וקנדיס לאריי | קרב זוגות |  |
| 4 | סמי זיין נגד קווין אואנס | קרב ללא סנקצית |  |
(א) - מתייחס למתאבק/מתאבקים שהגיעו לקרב כאלוף/אלופים *רשימת הקרבות עלולה להשתנות
הערות שוליים

↑  האירוע "אין יציאה" באתר הרשמי של ה-WWE בשפה הגרמנית
↑  הסיבה מאחורי שינוי שם האירוע בגרמניה
↑  קרב תא ההדחות אשר יקבע את הטוען לכתר לאליפות ה-WWE הבלתי מעורערת
↑  קרב תא ההדחות אשר יקבע את הטוענת לכתר לאליפות הנשים העולמית
↑  סטרטון וסטרטוס נגד ג'קס ולאריי
↑  זיין נגד אואנס (קרב ללא סנקציות)
משפחת הורוביץ

משפחת הורוביץ (או הורוויץ) היא משפחת לויים. במהלך השנים יצאו מן המשפחה רבנים, אנשי ציבור ואנשי דת, וכן מדענים, מוזיקאים ופילוסופים בעלי שם עולמי.
שורשים קדמונים

יש המייחסים את שורשי המשפחה להימן המשורר בן יואל בן שמואל המוזכר בספר דברי הימים (א' פרק ו' פסוק י"ח). מסורת ברורה בהרבה, דור אחר דור, מתועדת במגילות ייחוס עתיקות, ומגיעה עד לבני משפחת הלוי בנבנשתי מנרבון ולוניל אשר בדרום צרפת וגירונה בצפון ספרד במאה ה-11. במאה ה-12 נולד רבי זרחיה הלוי הידוע בספרו ספר המאור, חיבור על דברי הרי"ף. צאצאיו המשיכו לגור באזור דרום צרפת וגירונה, ושמרו על קשר עם חכמי פרובנס וגירונה. עקבות המשפחה מצוינות בערים נרבון, מונפלייה ולוניל בפרובנס וגירונה בצפון ספרד. בשנת 1391 עבר ר' יוסף הלוי מגירונה לאזור בוהמיה, (כיום צ'כיה) עקב טבח גדול ביהודי גירונה בשנה זו.
הבעל שם טוב אמר שמשפחת הורוביץ היא אחת משלוש משפחות נקיות (כלומר מיוחסות) דור אחר דור.
השם הורוביץ

בספרי המלוכה של פראג נמצא כיתוב, לפיו הורוז'ובסקי הוא שופט היהודים בפראג, ייתכן שהוא היה אביו של ישעיהו ששינה את השם לאיש-הורוויץ.
ר' יוסף הלוי ובנו ר' משה הלוי השתקעו כפי הנראה בעיירה בשם הורוביץ, היום במערב צ'כיה. צאצאם ישעיה הלוי הורוביץ (1450–1514) התעשר, רכש, על פי הסיפור, את העיירה הורוביץ, ועבר לגור בפראג. ישעיה היה הראשון שנשא שם משפחה זה. כיום כל לוי הנושא את שם המשפחה הורוביץ (לצורותיו השונות - הורביץ, גורביץ' ועוד), הוא קרוב לוודאי צאצא של רבי ישעיה. במקרים רבים ניתן לתעד את השתלשלות הדורות מימינו ועד רבי ישעיה דור אחר דור, שכן המשפחה מקפידה על תיעוד גנאלוגי מדוקדק. בתל אביב פועלת "העמותה לחקר משפחות הורוביץ" ששוכנת בבית התנ"ך ועוסקת בגנאלוגיה של משפחה זו, ספריית העמותה מכילה ספרי עזר ואילנות יוחסין על משפחת הורוביץ.
לישעיה הלוי הורוביץ היו שבעה בנים, ושנים מהם נודעו בתולדות ישראל כרבנים ונדבנים - ר' אהרון משולם זלמן הורוביץ ור' שבתי שפטיל הורוביץ. רבים הנושאים את שם המשפחה הורוביץ מוסיפים את התיבה "איש" ראשי תיבות של אהרון, ישעיה, ושבתאי, אבות המשפחה (ראו הערה לעיל - השם המקורי היה הורוז'ובסקי). אהרון משולם זלמן הורוביץ החל בבניית בית הכנסת "פנקס שול" בפראג (הנושא את שם אחיו פנחס אשר השלים את הבניה). בית הכנסת שימש את המתפללים בפראג במשך מאות בשנים. לאחר השואה כתבו הניצולים על קירותיו את שמות שבעים אלף יהודי צ'כוסלובקיה אשר נספו בשואה. כיום משמש בית הכנסת כמוזיאון. (לפי ממצאים בכתבי היד בפראג, המקום היה שייך ליהודי בשם פנחס ובחפירות ארכאולוגיות נמצאו כמה שכבות של בתי כנסת קדומים, אהרן-משולם קיבל את השטח ירושה מחותנו ישראל בן פנחס)
בני המשפחה

משפחת הורוביץ עלתה לגדולה והייתה בין ראשי הציבור בפראג במשך שנים רבות, כמה מבניה היו נשיאי ועד ד' ארצות, אבות בתי דין ורבני ערים, אך בני המשפחה הצליחו להטביע את חותמם על הדת היהודית ועל ההיסטוריה היהודית והכללית אף מעבר לתחומי העיר.  להלן רשימה של חלק מהידועים שבצאצאים הישירים של משפחת הורוביץ:
בני המשפחה > א

הרב אברהם הלוי הורוביץ - תלמיד הרמ"א, מחבר הספר חסד אברהם.
אהרון הלוי הורוויץ מסטארושלה, אחד מתלמידיו של ר' שניאור זלמן מלאדי. חיבר את הספרים שערי הייחוד והאמונה, שקלוב תק"פ, ושערי העבודה, שקלוב תקפ"א ועבודת הלוי, לבוב תר"מ. המבוססים על תורת חב"ד.
רבי אליעזר הלוי הורוויץ מטארניגראד - מחבר הספר "נועם מגדים". מצדיקי תנועת החסידות.
הרב אלעזר הורוויץ - רבה של וינה.
הרב אריה ליבש הורוויץ - רבה של סטאניסלב
בני המשפחה > ד

הרב דוב בעריש הלוי הורוויץ - המלחין הנודע המכונה בשם החיבה בעריש ווישעווער שנהרג על ידי נאצים מגדולי מלחיני ניגוני חסידיים מלפני השואה ובכללם ניגוני חסידות ויז'ניץ, חסידות סאטמר ועוד.
בני המשפחה > ח

חיים דב הורוביץ - כלכלן, סופר ועיתונאי ברוסיה 1866-1927
הרב חיים אריה לייבוש הורוביץ - רב בקרקוב
בני המשפחה > י

יגאל הורביץ - שר אוצר בממשלת ישראל.
יהודה בן מרדכי הלוי הורוביץ - רופא וסופר עברי. נפטר 1797
יוסף הורוביץ - מזרחן בגרמניה
רבי יוסף גרשון הורוביץ - אחיינו של הרב שאול חיים הלוי הורוביץ מדוברובנה. ירש את דודו כראש ישיבת מאה שערים ורב השכונה. מראשי המזרחי בארץ והיו"ר הראשון של המועצה הדתית בירושלים.
רבי יוסף יוזל הורוביץ - מכונה "הסבא מנובהרדוק", מראשי תנועת המוסר ומייסד ישיבת נובהרדוק.
הרב יוסף שמואל הלוי ביליצר - ראש ועד ארבע ארצות. בן נין של השל"ה מצד אביו, ומצד אמו נין של רבי יוסף שמואל מקראקא, מחבר ההוספות למסורת הש"ס על התלמוד.
רבי יעקב יצחק הלוי הורוביץ מלובלין - המכונה "החוזה מלובלין" מראשי החסידות, מיסטיקן והוגה.
רבי יצחק הלוי הורוביץ, "ר' איציקל המבורגר", רב קהילות אה"ו
אינג' יצחק איש-הורביץ - מנכ"ל משרד התקשורת
יריב הורוביץ - במאי, תסריטאי
רבי ישעיה הלוי הורוביץ - הוא השל"ה הקדוש, מגדולי הרבנים במאה ה-17.
הרב ישעיה הלוי הורביץ - דור אחד-עשר לרבי הורוביץ בעל השל"ה. כיהן כרב קהילת חב"ד בצפת וחבר בבית הדין הרבני בעיר. משנות ה-20 של המאה ה-20 כיהן כראש הרבנים בויניפג וכרבה הראשי של מערב קנדה.
הרב ישראל זאב הלוי הורביץ - אב בית דין וראש ישיבה בעיירה שאטוראליאויהיי שבהונגריה.
הרב ד"ר יעקב יהושע הלוי הורוביץ- מחנך, חוקר וכותב בנושא ספרות רבנית ותלמוד, מחבר פירוש ה"מרדכי" על התלמוד.
בני המשפחה > מ

הרב מאיר הלוי הורוויץ אב"ד טיקטין (טיקוצין) המכונה ה"מהר"ם טיקטין" והוא אביו של ר' צבי הירש הלוי הורוויץ, אביהם של האדמו"ר מניקלשבורג ר' שמואל שמעלקא הלוי הורוויץ ואחיו ר' פנחס הלוי הורוויץ מח"ס "הפלאה".
הרב ד"ר מרדכי [מרקוס] הלוי הורוויץ. רבה של העיר פרנקפורט עד לפטירתו בשנת 1910. מחבר שו"ת מטה לוי והספרים "רבני פרנקפורט" "אבני זיכרון".
הרב מרדכי הלוי איש הורוויץ, רב בסאין, בנו של הרב צבי הלוי איש הורוויץ
הרב משולם ישכר הורוביץ - רבה של סטניסלבוב
מנחם הורוביץ - עיתונאי ואיש תקשורת ישראלי
בני המשפחה > נ

ניצן הורוביץ - שר בריאות בממשלת ישראל, חבר כנסת, ויו״ר מפלגת מרצ.
נפתלי יצחק הלוי הורוביץ (רוהלד), מצאצאי השל"ה, שו"ב העדה האשכנזית בירושלים.
בני המשפחה > פ

רבי פנחס אליהו הורביץ - מחבר ספר הברית השלם.
רבי פנחס הורוביץ מפרנקפורט - מחבר הספרים "הפלאה", "פנים יפות" ועוד.
רבי פינחס דוד הורוביץ מבוסטון - מייסד חסידות בוסטון במאה ה-20.
רבי משה הלוי הורוויץ מניו יורק-ויליאמסבורג - בנו בכורו של מייסד חסידות בוסטון וממשיך דרכו בוויליאמסבורג ובניו יורק
רבי לוי יצחק הורוביץ מבוסטון - בנו השני של מייסד חסידות בוסטון וממשיך דרכו בבוסטון וירושלים
בני המשפחה > צ

הרב צבי הירש הורוביץ רבה של העיר דרזן וחוקרה הגניאולוגי של משפחת הורוביץ.
הרב צבי הלוי הורוויץ, רבה של צ'ורטקוב במאה ה-18 ומגדולי הרבנים בדורו, אביהם של האחים רבי פינחס ורבי שמואל שמעלקה הורוביץ.
הרב צבי הלוי איש הורוויץ  (?  - 1866) רבה של קהילת סאין (סינרוואראליה)  (1832-1802)
בני המשפחה > ר

רוברט הורביץ - ביולוג חתן פרס נובל בפיזיולוגיה 2002
רועי הורוביץ - במאי, שחקן וחוקר תיאטרון
בני המשפחה > ש

רבי שאול חיים הלוי הורוויץ - במשך שנים כיהן כראב"ד דוברובנה במחוז מוהילב ברוסיה הלבנה. עלה לארץ בתרמ"ג והקים בתרמ"ה את ישיבת מאה שערים וכיהן גם כרב שכונת מאה שערים. אחי אמו של רבי יוסף גרשון הורוביץ.
שאול ישראל הלוי הורוביץ - סופר, חוקר ופובליציסט 1862-1922
שבתי שפטל הלוי הורוביץ (ווי העמודים) - בנו של ישעיה הלוי הורוביץ
שבתי שפטל בן עקיבא הלוי הורוביץ - מקובל, בן אחיו של ישעיה הלוי הורוביץ
רבי שמואל שמעלקא הורוויץ מניקלשבורג - מראשי החסידות במאה ה-18.
הרב שרגא פייבל הלוי הורוויץ. רבה של העיר פאפא בהונגריה עד לפטירתו בשנת 1844. ארגן את ועידת הרבנים בעיר פקש בשנת מותו, שנועדה לקדם רפורמות בסדרי בתי-הכנסת והקהילות.
עורך דין שלום הורוביץ, מבכירי עורכי הדין בארץ ישראל בתקופת המנדט הבריטי ובשנים הראשונות של מדינת ישראל. מייסד וראש משרד עורכי הדין ש. הורוביץ ושות'.
אזכורים תרבותיים

בסיפור שני תלמידי חכמים שהיו בעירנו מאת ש"י עגנון (בתוך הקובץ "סמוך ונראה") מתואר ר' שלמה הלוי הורוויץ ועגנון מייחס אותו באופן ישיר לשושלת תוך אזכור דמויות ממשיות משושלת זו כגון השל"ה.
בסיפורו של ש"י עגנון, "סיפור פשוט", מוזכר ברוך מאיר, אביו של הירשל, כבן למשפחת הורביץ, אך הדובר מדגיש כי ”באמת אין ברוך מאיר הורביץ ממשפחת הורוויץ הלוי שמתייחסת להשל"ה הקדוש, מכל מקום יש בשם הורביץ כדי לכבד את בעליו”.
לקריאה נוספת

הרב פנחס מילר, עולמו של אבא, הוצאת הוד, תשמ"ד
יעקב לייב שפירא, משפחות עתיקות בישראל, משפחת הורוביץ, תשמ"ב
הערות שוליים

↑  ראו אנציקלופדיה לחכמי גליציה מאת מאיר וונדר, כרך ב'.
↑  כמובא בספר שמן הטוב על ר' שמעלקא מניקלשבורג באות ק"ו (פיוטרקוב, תרס"ה, עמ' 106: https://www.hebrewbooks.org/pdfpager.aspx?req=50691&st=&pgnum=110&hilite=), ראו גם: http://forum.otzar.org/viewtopic.php?t=7700.
↑  סיפור פשוט, פרק שלישי, עמ' ס"ט, הוצאת שוקן, ירושלים ותל אביב, תש"ך.
| --- | --- |
בקרת זהויות :  NLI: 987007500755505171  VIAF: 308262311   WorldCat (עם VIAF): 308262311
אנטה בודימיר

אנטה בּוּדימיר (בסרבו-קרואטית: Ante Budimir; נולד ב־22 ביולי 1991) הוא כדורגלן קרואטי שמשחק בעמדת החלוץ במועדון הספרדי אוססונה ובנבחרת קרואטיה.
קריירת מועדונים > זנקט פאולי

באוגוסט 2014, בודימיר הצטרף למועדון הגרמני זנקט פאולי מהבונדסליגה השנייה. הוא חתם על חוזה לארבע שנים עד 2018. זנקט פאולי נאלצה לשלם דמי העברה בסך כ־900,000 אירו. בראיון על החתמתו של בודימיר, הכדורגלן הקרואטי לשעבר יוריצה ורנייש תיאר אותו כ"גבוה, חזק באוויר ואמין בשילובים" והשווה את סגנונו לדימיטר ברבאטוב, כדורגלן בולגרי. בודימיר עבר תקופה קשה בזנקט פאולי, כשהבקיע שער אחד ב־20 הופעות במדי הקבוצה.
קריירת מועדונים > קרוטונה

ב־1 בספטמבר 2015, בודימיר הושאל למועדון האיטלקי קרוטונה למשך שארית העונה. הוא ערך את הופעת הבכורה שלו במדי הקבוצה ב־7 בספטמבר 2015, בהפסד 0–4 לקליארי, כאשר עלה כמחליף בדקה ה־71. במרץ 2016, קרוטונה מימשה את אופציית הרכישה בסך מיליון אירו על השחקן. בודימיר סיים את העונה כמלך השערים של קרוטונה עם 16 שערים ב־40 הופעות בסרייה ב', מה שמיקם אותו רביעי בטבלת המבקיעים באותה עונה. המועדון עלה לסרייה א' לאחר שסיים במקום השני, אחרי קליארי.
קריירת מועדונים > סמפדוריה

ביוני 2016, לקראת עונת הבכורה של קרוטונה בסרייה A, הפעילה סמפדוריה את סעיף השחרור של בודימיר, לפי ההערכה, באזור של 1.8 מיליון אירו, והשחקן חתם על העברתו למועדון.
קריירת מועדונים > חזרה לקרוטונה

בשנת 2017 הושאל בודימיר בחזרה לקרוטונה לשנה עם התחייבות לקנייה. המחויבות מומשה על ידי קרוטונה שירדה ליגה מהמקום ה־18 בעונת 2017/2018, שנה לאחר שעלתה אליה. הוא נשאר במועדון על חוזה קבוע.